CELEX: 52011AP0437
Language: sk
Date: 2011-10-13 00:00:00
Title: Vymenovanie člena Výkonnej rady Európskej centrálnej banky Rozhodnutie Európskeho parlamentu z  13. októbra 2011 o návrhu odporúčania Rady o vymenovaní člena Výkonnej rady Európskej centrálnej banky (14862/2011 – C7-0312/2011 – 2011/0806(NLE))

3.4.2013   
            
            
               SK
            
            
               Úradný vestník Európskej únie
            
            
               CE 94/17
            
         Štvrtok 13. októbra 2011Vymenovanie člena Výkonnej rady Európskej centrálnej banky
   P7_TA(2011)0437
   Rozhodnutie Európskeho parlamentu z 13. októbra 2011 o návrhu odporúčania Rady o vymenovaní člena Výkonnej rady Európskej centrálnej banky (14862/2011 – C7-0312/2011 – 2011/0806(NLE))
   2013/C 710 E/07
   (Konzultácia)
   
      Európsky parlament,
   
   
               —
            
            
               so zreteľom na odporúčanie Rady zo 4. októbra 2011 (14862/2011),
            
         
               —
            
            
               so zreteľom na článok 283 ods. 2 druhý pododsek Zmluvy o fungovaní Európskej únie, v súlade s ktorým Európska rada konzultovala s Európskym parlamentom (C7-0312/2011),
            
         
               —
            
            
               so zreteľom na článok 109 rokovacieho poriadku,
            
         
               —
            
            
               so zreteľom na správu Výboru pre hospodárske a menové veci (A7-0337/2011),
            
         
               A.
            
            
               keďže formou listu zo 4. októbra 2011 Európska rada konzultovala s Európskym parlamentom o vymenovaní Jörga Asmussena za člena Výkonnej rady Európskej centrálnej banky na funkčné obdobie ôsmich rokov,
            
         
               B.
            
            
               keďže Výbor Európskeho parlamentu pre hospodárske a menové veci následne pristúpil k posúdeniu poverovacích listín kandidáta, najmä so zreteľom na požiadavky ustanovené v článku 283 ods. 2 druhom pododseku Zmluvy o fungovaní Európskej únie (ZFEÚ) a vzhľadom na potrebu úplnej nezávislosti Európskej centrálnej banky podľa článku 130 ZFEÚ, a keďže v priebehu tohto posúdenia bol výboru doručený životopis kandidáta, ako aj jeho odpovede na písomný dotazník, ktorý mu bol zaslaný,
            
         
               C.
            
            
               keďže následne 10. októbra 2011 výbor usporiadal jedenapolhodinové vypočutie kandidáta, počas ktorého kandidát predniesol úvodné vyhlásenie a následne odpovedal na otázky členov výboru,
            
         
               1.
            
            
               súhlasí s odporúčaním Rady vymenovať pána Jörga Asmussena za člena Výkonnej rady Európskej centrálnej banky;
            
         
               2.
            
            
               poveruje svojho predsedu, aby postúpil toto rozhodnutie Európskej rade, Rade a vládam členských štátov.